google/wiki40b huggingface dataset:
Edge of Darkness (1943)

Innspillingsfakta

Edge of Darkness ble spilt inn fra 6. august til slutten av november 1942. Tjenestemenn i hær og marine gav tillatelse til filming i Del Monte i California, et beskyttet militært område som omgir Monterey Presidio. Andre scener ble spilt inn i Monterey Bay, California, nær Cannery Row i Monterey, i Del Monte-skogen og i bukter i nærheten av Cypress Point. Ifølge en artikkel i The New York Times fra 27. september 1942 ble to brygger i Monterey og en flåte av lokale fiskefartøyer anvendt.

Fakta om filmen

Arbeidstittelen til denne filmen var Norway in Revolt.
Ifølge artikler i The Hollywood Reporter betalte Warner Bros. $30.000 for rettighetene til William Woods' roman.
Artikler i The Hollywood Reporter fortalte også om at en ny type zoomobjektiv ble konstruert spesielt for denne filmen. Det benyttet variabel brennvidde som gjorde det mulig for kameraoperatøren å skifte hele tiden fra avstandsbilder til ekstreme nærbilder uten å flytte selve kameraet.
En pressemelding, som ligger i mappen om filmen i AMPAS Library, opplyste at pastor Hans Stesness ved St. Olav's Church for Norwegian Seamen (i nærheten av Los Angeles' havn) fungerte som teknisk regissør for kirkescenene i filmen og at han lånte ut en prestekjole til Richard Fraser, som spilte rollen som  presten i Trollnes.

Handling

Filmen utspiller seg i det fiktive norske fiskeværet Trollnes i 1942. Motstanden mot de tyske okkupantene blir ledet av en gruppe mennesker, som inkluderer hotelleieren Gerd Bjarnesen, fiskeren Gunnar Brogge og forloveden Karen Stensgard, som er datter av den lokale legen Martin Stensgard. Hans svoger Kaspar Torgerson, som eier en hermetikkfabrikk, er imidlertid kollaboratør.
Ihanqmu

Ihanqmu er et norsk band som ble startet høsten 2005. Bandet spiller en form for progressiv melodiøs rock med små elementer av metal. Ihanqmu har spilt inn en EP, som også kan streames fra deres nettsider. Dehar også med låta «The Purge» på samlealbum, Downtown Metal int. vol 3, utgitt i USA og Kina
Thala Hills

Thala Hills er noen lave, runde kyståser beliggende mellom Freeth og Spooner Bay i Enderby Land i Antarktis. Åsene ligger bak Molodjozjnaja-stasjonen og ble kartlagt fra flyfoto tatt av Antarctic Names Committee of Australia (ANCA) i november 1956. De ble oppkalt av ANCA etter skipet «Thala Dan» hvis besetning var en del av ANARE (Australian National Antarctic Research Expeditions) som besøkte åsene i februar 1961. Advisory Committee on Antarctic Names (US-ACAN) aksepterte navnet i 1947. Åsene gir kystlinjen et rødbrunt og steinete preg.
USA-mesterskapet i 10 kilometer kappgang 2015

USA-mesterskapet i 10 kilometer kappgang 2015 (2015 USATF 10km Race Walk Championships) ble arrangert 7. juni 2015, i Earth City i Missouri i USA.
Pjotr Romanovitsj Bagration

Bakgrunn

Pjotr Bagration var sønn av fyrste og generalløytnant Roman Bagration, og sønnesønn av den store russiske general og nasjonalhelt Pjotr Ivanovitsj Bagration. Han giftet seg med Anna Alexeievna Martynov, og de hadde to døtre.
Kannur

Kannur (tidligere Cannanore) er en by på Malabarkysten i den indiske delstaten Kerala og hovedstad i distriktet med samme navn. Byregion (inklusive blant annet Payannur, Taliparamba og Thalassery) hadde 1 640 986 innbyggere ved Folketellingen i India 2011 , av disse bodde bare 56 823 innbyggere i selve Kannur. Kannur var tidligere hovedstad i et fyrstedømme hvor fyrsten også styrte over Lakkadivene.

Det indisk-norske fiskerisamarbeidet

I årene 1950 - 1972 hadde fiskeriprosjektet i Kerala en sattelittprosjekt i det som den gang var Cannanore. Foruten opplæring i havfiske med motoriserte båter ble det bygget en molo og fiskerihavnen ble utvidet
Pierre Guillaume Frédéric le Play

Bakgrunn

Han ble født i La Rivière-Saint-Sauveur, en landsby nær Honfleur (Calvados), som sønn av en toller, og ble utdannet ved École Polytechnique. Deretter utdannet han seg videre ved École des Mines. I 1840 ble han sjefingeniør og professor i metallurgi ved École des Mines.

Forskning, politikk

I nesten 25 år reiste Le Play rundt i Europa og samlet enorme data om arbeidernes sosiale kår. I 1855 publiserte han så sitt storverk Les Ouvriers Européens, som inneholdt 36 monografier om familier ved forskjellige industristeder i landene Le Play besøkte. Le Play besøkte blant annet Blaafarveværket i Norge, som han besøkte i 1845. Académie des Sciences og Académie française gav ham Montyonprisen for dette arbeidet, og Napoleon III gav Le Play ansvaret for organiseringen av Verdensutstillingen i 1855, utnevnte ham til statsråd (Conseiller d'Etat), generalkommissær for verdensutstillingen i 1867, senator i Frankrikes senat og storoffiser av Æreslegionen.
I 1856 grunnla Le Play Société internationale des études pratiques d'économie sociale, og la således grunnlaget for den moderne sosiologien. Organisasjonen arbeidet med sosiale studier, og ikke minst å promotere sosiologi som fag. Tidsskriftet til organisasjonen, La Réforme sociale, ble etablert i 1881, og kommer fremdeles ut annenhver uke.
Le Play gav også ut La Réforme sociale, L'Organisation de la famille (1871), La Constitution de l'Angleterre (i samarbeid med M. Delaire, 1875).
Le Play og hands disipler står nær den økonomiske liberalisme, men unnviker det ytterliggående laissez faire og skiller seg skarpt fra den optimisme som var særskilt kjennetegnende for den økonomisk liberale skole i Frankrike. Han var avgjort motstander av sosialismen, motsatte seg statsinngrep utenom i visse unntakstilfeller. Veien til samfunnsforbedring, til den sosiale fred, lå for ham i adlydelsen av de ti bud, i selvhjelp og i arbeidsgivernes omsorg om sine arbeidere. Særlig vekt tilla han farens myndighet innen familien - hans familieideal var la famille souche, en mellomform mellom den patriarkaliske og den moderne familie med et på farens fri beslutning bygf fideikommissvesen - samt ved arbeidsgiveren-mesterens myndighet på arbeidsplassen.
Le Plays skole, hvortil regnes blant annet nasjonaløkonomer som franskmannen Claudio Jannet og belgieren Charles Périn, fulgte i strore trekk sin mesters prinsipper og metode. Den la forøvrig tyngdepunktet på den sosiale plikt og den moralske ansvarlighet. 
I 1872 ble Société d’économie sociale komplettert med Les unions de la paix sociale, lokale foreninger, rundt om i Frankrike. Med et ganske stort antall medlemmer, individuelle og korporative, særlig innen, men også utenfor Frankrike, utviklet disse begge organisasjonstyper en temmelig livlig virksomhet og utga fra 1881 den halvmånedlige tidskrift La réforme sociale. Allerede i 1885 oppstod det en splittelse innen skolen; dissidentene, som brøt ut, dannet et nytt selskap, som, i likhet med deres pressorgan, fikk navnet La science sociale og som utmerket seg for et mer utpreget individualistisk ståsted.
Grunnkretser i Flatanger kommune

Grunnkretser i Flatanger kommune er delområder og grunnkretser som seksjonerer Flatanger kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Karl Straume

Oppvekst og virke

Karl Straume ble født på Strømmegården i Hovdebygda i Ørsta som sønn av fanejunker Ola R. Strømme (1842–1908) og Ane Petrine Hovden (1847–1936), søster til dikterprest Anders Hovden. Han vokste opp i Hovdebygda som den tredje eldste i en søskenflokk på åtte barn, og bodde der. 
Fra 1895 til 1897 gikk han på Volda lærerskule, før han utdannet seg ved Den kongelige Tegneskole fra 1908 til 1910, Kunstakademiet under Christian Krohg og Halfdan Strøm fra 1910 til 1913, og senere Académie Moderne i Paris under Othon Friesz 1920. I 1926 gikk han på Søren Onsagers og Anders C. Svarstads malerskole, i og 1927, Den Kongelige Tegneskole under Olaf Willums. I 1929 var han elev av Lars Utne. 
Straume var med å stifte Møre Kunstlag, og ledet dette kunstlaget fra 1931 til 1946. Han var også iniativtaker til Sunnmøre museum, og med i komiteen for Ivar Aasen-monumentet i Ørsta. Han var leder for styret i Aasen-museet fra 1946 til 1967. 
Straume arbeidet mest med oljemaleri, men lagde også tresnitt og arbeidstegninger til billedvev. Han var i tillegg en aktiv lyriker, og ga ut diktsamlingen Lilja i dalen i 1967.
Bowler Wildcat

Wildcat er en løpsbil fra britiske Bowler Offroad. Den er en videreutvikling av Bowler Tomcat, og er basert på komponenter fra Land Rover Defender. Wildcat har vært brukt i forskjellige rally raid, hvor det mest kjente er Rally Dakar.
Produksjonsrettighetene til Wildcat ble solgt til QT Services i desember 2007, og de støtter eksisterende Wilcat-eiere, mens Bowler har konsentrert seg om etterfølgeren Nemesis.

Teknisk

Wildcat har en rørramme med integrert veltebur som en del av rammestrukturen. Karosseriet er laget av glassfiber.
Hjulopphenget bruker aksler fra Land Rover Discovery framme og bak. Framakselen er heng opp i radiusarmer og et panhardstag. Bakakselen henger i radiusarmer og en Watts-oppheng.
Opprinnelig kom Wildcat med et utvalg på V8-motorer i enten 4, 4,6 eller 5 liter med forskjellige ytelser, eller en 2,2 eller 2,5 liter turbodiesel.
Et uvanlig tilleggsutstyr var en løfteanordning fast montert under bilen. Denne kunne løfte høyere enn understellet kunne bevege hjulene, og var men å få kjøretøyet opp fra bløtt underlag eller å lette hjulbytte. Anordningen besto av en stor stålplate på en hengslet ramme under kjøretøyet mellom akslene. En hydraulisk sylinder, styrt fra innsiden av kjøretøyet, dyttet denne platen ned. Platen fungerte også som skliplate i fart.
Samira Shahbandar

Samira Shahbandar var Iraks tidligere president Saddam Husseins andre kone. Hun var tidligere gift med sjefen i Iraqi Airlines, men Saddam tvang dem til å skilles da han selv falt for henne.
Hun skal være mor til Saddams tredje sønn, Ali Hussein. Dette gjør Ali til Uday Hussein og Qusay Hussein sin halvbror. Medlemmer av Saddams familie hevder imidlertid at Ali er Saddams barnebarn.
Samira ble presentert for Saddam av en av hans tjenere, Kemal Hana Gegeo. Uday så på dette som en fornærmelse mot Saddams første kone, og på en fest i oktober 1988 som ble holdt til ære for Egypts president Hosni Mubaraks kone, Suzanne Mubarak, slo og stakk Uday i hjel Kemal foran sjokkerte tilskuere.
Samira bor i dag i Beirut.
Gullstrimmelen

Gullstrimmelen (etablert 1972) deles ut  av Norsk Kinoforbund som en hederspris til noen som har utmerket seg i arbeidet for at barn og unge skal få gode kinofilmer.  Premien er laget av Leif Gjerme fra Voss og har siden tidlig 80-tall vært delt ut ved Filmfestivalen i Haugesund.
Sarrusofon

Sarrusofon er et musikkinstrument i treblåserfamilien, funnet opp av Pierre-Louis Gautrot i 1856 for å kunne konkurrere med saksofonen, som en erstatning for oboer og fagotter i musikkorps. Den var så lik saksofonen at Adolphe Sax flere ganger anmeldte Sarrus. Instrumentet er oppkalt etter den franske korpslederen Pierre Auguste Sarrus, som ble kreditert av Gautrot for idéen til instrumentet.
Sarrusofonen finnes i mange størrelser, fra sopranino med grunntone Ess¹ til subkontrabass med grunntone B♭₂. Den noteres i G-nøkkel, som transponerende instrument. De to minste er rette og minner om en trang sopransaksofon, de større har bøyer og form omtrent som en ofikleide. Sarrussofonen er laget av metall, og spilles med dobbelt rørblad-munnstykke, akkurat som en fagott. Den har klaffer, og fingringa ligner saksofonens.
Sarrussofonen er i dag et svært sjeldent instrument, og blir kun brukt i spesielle sammnhenger. Den har relativt dårlig intonasjon, og lyden er mindre klar enn saksofonens. Tidligere ble Ess-kontrabassen brukt en del, både til å erstatte kontrabassaksofonen i militærkorps – den er lettere enn en barytonsaksofon, og mye lettere enn kontrabassaksofonen – og som en kraftigere erstatning for kontrafagotten, som ikke var et så velutviklet instrument tidligere. De få verkene som krever sarrusofon blir i dag spilt på kontrafagott.
Datalager

Skriftlige datalager

Arkiv og biblioteker er samliger av skriftlig og trykt materiale. Arkiv er samlinger av alle typer informasjon innen husholdninger, bedrifter, institusjoner og i offentlig forvaltning. Statsarkivet er et kjent offentlig arkivverk. Biblioteker er private eller offentlige samlinger av bøker. Som et supplement til papirlager brukes også fotografert versjon av dokumenter og annen informasjon.

Datamaskiner

Datamaskiner gjør bruk av lagringsmedia for informasjon. Både tidligere brukte og nåværende kurante teknikker har som formål å oppbevare innhentet og bearbeidet informasjon for gjennfinning og eventuell senere bruk. Datateknologien gjør bruk av forskjellige teknikker til informasjonslagring, både forskjellige typer dataform og forskjellige typer lagringsmedia.

Databasert informasjon

All datainformasjon lagres på et lagringsmedium som leser av en krypteringskode og en innholdsangivelse. Kryperingskoden gir informasjon til datamaskinen om innholdstypen i informasjonen. Den angir eksempelvis at det her er et tekstinnhold og at den har et angitt format med referanse til et dataprogram som kan arbeide med informasjonen. Tilsvarende gjelder bilder og annen datalagret informasjon.
Datamaskinen kan bare lese en type informasjon. Den arbeider elektrisk og registrerer bare tallene 0 og 1. Hvis den skal bearbeide informasjon må denne angis som binærtall. Binærtall ser slik ut: 00000001=1, 0000010=2, 00000011=3, 00000100=4, 00000101=5, 00000110=6, 00000111=7 osv. Disse tallene er en dataform som datamaskinen arbeider med. Den styrer informasjon som dataprogrammene bearbeider og former.
Et binærtall med åtte siffer er en byte (B) i dataterminologien. Hvert siffer er en bit. En datamengde angis i antall byte. 128.000 byte tilsvarer 128 kilobyte (kB). Ved å sette et prefiks foran forkortelsen for byte angis større datamengder. I tillegg til kilo (k) brukes mye mega (M) og giga (G) som gir megabyte (MB) og gigabyte (GB). Prefiksene samsvarer med SI.
Kate Vernon

Tidlig liv og familie

Kate Vernon ble født i Canada, som datter av skuespiller John Vernon og tidligere skuespiller og modell Nancy West. Hennes søster er sangeren Nan Vernon, og hennes bror er Chris Vernon. Familien flyttet til California da Kate var en liten jente. Hun var interessert i å bli arkitekt da hun ble ferdig med high school, men hun følte at hun måtte «låse seg selv i et galehus» hvis hun ikke fikk uttrykke seg som skuespiller. Faren prøvde å skremme henne vekk fra yrket, men Kate var fast bestemt på å bli skuespiller.
Hun og mannen Chuck Negron har datteren Annabelle Negron sammen.

Skuespillerkarriere

Hun fikk en rolle like etter at hun fylte 20, og fikk flere roller i fjernsynsserier på 1980-tallet. Hun fikk etterhvert en lengre rolle i Falcon Crest, der hun spilte rollen som "Lorraine Prescott". Senere fikk hun filmroller, bl.a Pretty in Pink (1986), der hun spilte blondinen "Benny", og senere i Spike Lees Malcolm X (1992), der hun bl.a. kysset Denzel Washington.

Battlestar Galactica

I 2003 ble TV-serien fra 1970-tallet, Battlestar Galactica brakt tilbake til live, og Vernon fikk rollen som "Ellen Tigh", konen til nestkommanderende på Galactica, "Saul Tigh" spilt av Michael Hogan.
Huaneng Shang'an kullkraftverk

Huaneng Shang'an kullkraftverk er et kullkraftverk i Shijiazhuang i regionen Hebei i det nordlige Kina. Det har en installert produksjonskapasitet på 1300 MW fordelt på 2 turbiner à 350 MW, samt 2 reaktorer på 300 MW hver. Anlegget stod ferdig i 2009.
Waltzing Matilda

Waltzing Matilda er en australsk folkesang. Visen ble laget av den australske «bush»-poeten og nasjonalisten, Banjo Paterson.
Sørneset (Svalbard)

Sørneset er det sørligste punktet på øya Spitsbergen på Svalbard. Det ligger sentralt på Sørflya på Sørkapp Land.
Curling under Asiatiske vinterleker 2007

Curling under Asiatiske vinterleker 2007. Curling var en av flere sporter under de sjette Asiatiske vinterleker som ble arrangert i Changchun i Japan. Det var andre gangen curling var med på programmet i de asiatiske vinterleker. Det var to turneringer, en for menn og en for damer, curlingturneringene ble avviklet i perioden 29. januar til 1. februar 2007. Sør-Korea ble beste nasjon, de vant begge gullmedaljene.
Stasjonsparken

Stasjonsparken er Sel kommunes tusenårssted. Parken har vært et møtested på Otta siden jernbanen ble lagt dit, og var tidligere et veldhold og attraktivt rekreasjonsområde. Kommunen har til hensikt med sitt valg å oppgradere parken estetisk og trivselsmessig.
Tusenårstre i Sel er lerk og den er plantet og står i Stasjonsparken.
Patria AMV

Historie og utvikling

Polens forsvar har bestil 313 AMV med 30 mm tårn fra Oto Melara og 377 vogner i andre konfigurasjoner.  Disse skal leveres mellom 2004 og 2013.  Noen av de polske kjøretøyene brukes i Afghanistan.  De polske kjøretøyene kalles KTO Rosomak («jerv») i polsk tjeneste.
Den finske hæren har bestil 24 AMVer med AMOS bombekastersystemer og 62 AMVer med Protector RWS fjernstyrt våpenstasjon fra Kongsberg Defence & Aerospace.  Disse er satt opp med enten M2 Browning maskingevær i 12,7 mm eller Heckler & Koch GMG granatkaster.  Disse kjøretøyene kalles XA-360 i finsk tjeneste.

Teknisk

AMV er minebeskyttet opp til 10 kg TNT.
Hotan

Hotan (kinesisk: 和田; pinyin: Hétián; uigurisk: خوتەن; uigur-latin: Xoten) (tidligere Hétián 和闐, i antikken Yútián 于闐) er et prefektur i  Xinjiang i Folkerepublikken Kina med et areal på 248 946 km²  og 1,77 millioner innbyggerer (2004). Byen var fra det første til tiende århundre e.Kr. hovedstad for Kongeriket Hotan. Handelsveien fra Kina til Europa (Silkeveien) gikk gjennom Hotan/Yutian.
Det skal ha vært to munker fra kongeriket Hotan som smuglet silkeormegg ut av Kina i et hult bambusrør og gitt dem til keiser Justinian I den store i Konstantinopel i år 552.
Duke of York Island

Duke of York Island er en fjellendt øy i Antarktis, beliggende i den søndre delen av Robertsonbukta på nordkysten av Victoria Land. Den er isfri og om lag fire kilometer lang i nord-sør-retning. Øyas høyeste punkt ligger 555 moh.
Den ble oppdaget og kartlagt under Southern Cross-ekspedisjonen i 1899 og kalt opp etter Hertugen av York, den senere George V.
Galleri 3,14

Galleri 3,14, eller Galleri π er et bergensk kunstgalleri som holder til i annen etasje på det tidligere hovedbygget til Norges Bank på Vågsalmenningen. Stiftelsen 3,14 som står bak, ble stiftet allerede i 1987, men fikk først egne lokaler fra 1999. Fra da av har det vært kontinuerlig virksomhet med skiftende utstillinger.
Galleriet satser i hovedsak på å hente inn og vise kunst fra kunstnere som ellers ikke ville blitt sett i Norge, gjerne fra land en ellers sjelden finner kunst fra.
Høsten 2012 viste galleriet en del av en fellesutstilling med Bergen kunstmuseum som viste kinesisk nåtidskunst. Denne utstillingen ble forøvrig belønnet med Kunstkritikerprisen for 2012.
Coptops

Utseende

Middelsstore, kraftige, brokete fargede trebukker. Kroppsformen er kort og plump, beina nokså korte og kraftige. Antennene hos hannene er noe lengre enn kroppen.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Asia og Afrika (innført til det sistnevnte kontinentet?).
Laceratoplia

Utseende

En liten, forholdsvis smal, brunsvart oldenborre, kroppen nesten fullstendig dekket med brungule skjell. Hodet er trapesformet og nokså flatt. Pronotum er avrundet sekskantet, nesten jevnbredt i den bakerste halvdelen, rettlinjet avsmalnende forover fra dette, med noen smale lengdestriper uten skjell der den mørke fargen skinner gjennom. Dekkvingene er nokså jevnbrede, bakbeina store og kraftige som vanlig hos Hopliinae.

Utbredelse

Slekten er endemisk for Madagaskar.
Superkviss

Superkviss er et norsk spørreprogram for og med barn som gikk på NRK Super fra 2007 til 2015. Programmet har eksistert i mange ulike former siden NRK Super startet 1.desember 2007.  
Programmet ble sist ledet av Per Søreide Senstad, tidligere programledere inkluderer blant annet Kåre Magnus Bergh, Heidi Marie Vestrheim, Kristine Magnesen, Phung Hang, Erik Solbakken og Marthe Sveberg Bjørstad. 
I tillegg til å først sendes på nett er det unike i den nye sesongen at deltakerne, fire barn (10-12 år), konkurrerer hjemmefra via webkamera og det kun er programleder og crew som leder programmet fra studio. Deltakerne har en hjelper (hjemmefra) i noen oppgaver, men spiller ellers alene, også det til forskjell fra tidligere sesongers lagkonkurranser.
Underveis i programmet elimineres en og en deltaker frem til vinneren når finalen: Supermeteret. Finalen er en stige med opptil 15 poeng hvor man svarer ja/nei og får så mange riktige svar som mulig. Mer enn 10 poeng gir status som gullspiller og man inviteres tilbake for å delta i egne runder for gullspillere senere.
Superkviss har mange egne kvisser og oppgaver på nett, og innslag på radio i programmet Skolefri som sendes alle hverdager fra kl 14-16.

Taperpremier og tidligere sesonger

Taperpremiene ble introdusert i 2009/2010 og var i flere sesonger finalen i programmet hvor den eller de som tapte måtte utføre noe pinlig som var avtalt mellom deltakerne på forhånd. Det kunne for eksempel være å få en bløtkake i ansiktet, å spise noe ekkelt, eller fremføre en pinlig dans eller sang iført merkelige kostymer. Superkviss (2015) har ikke taperpremier siden det ikke lenger er en duell med vinner og taper.
Tidligere var Superkviss også en del av det nå nedlagte radioprogrammet Lørdagsbarnetimen, med Marthe Sveberg Bjørstad som programleder.
Superkviss hadde sin første sending 1. desember 2007.
Rozière balloon

Tidlig ballonger

Den første Rozière ble bygget for et forsøk på å krysse Den engelske kanal 15. juni 1785. Ballongen falt plutselig sammen (uten at kurven kom i brann) og ballonhen krasjet i nærheten av Wimereux i Pas-de-Calais.
Andrei Prepeliță

Landslaget

Han ble tatt ut i Romanias EM-tropp til EM i Frankrike 2016.
Midtbygdens Idrettslag

Midtbygden Idrettslag (stiftet i 1936) er et idrettslag fra Tau i Strand kommune i Rogaland.
Stadionområdet består av to kunstgressbaner, en gressbane og en innendørs fotballhall. Klubben eier alle områder selv, bortsett fra fotballhallen som er sameie. Klubben fikk, sammen med kommunens største klubb, Staal Jørpeland, i 2004 innendørs fotballhall som den første i Rogaland. Dekket er identisk med Aalesund sin kunstgressbane, dvs en tredje generasjons kunstgressbane. 
Midtbygden har sin hovedgeskjeft innenfor fotballen, men har også volleyball, håndball og friidrett under sin virksomhet. Kjente fotballspillere som har spilt for Midtbygden er Martin Knudsen, Leif Rune Salte, Erik Johannessen og Einar Sigmundstad.
Adelskalenderens 5 på topp er Leif Ole Sørheim 524, Asle Walde 504, Per Ravndal 500, Ole Grødem 393 og Snorre Walde 375.
Midtbygden har befunnet seg i 5. divisjon siden 2003 etter nedrykk, men klarte i 2010 omsider å rykke opp igjen til 4. divisjon. I 2015 rykket de ned igjen til 5. divisjon med klubblegenden Asle Walde bak roret, men fikk beholde plassen etter at Fram Larvik sa fra seg plassen sin i 3.divisjon som igjen førte til at Madla ikke rykket ned.  Klubben var i moderne tid på sitt høyeste nivå i 1982 da klubben befant seg i 4. divisjon (nå 3. divisjon).  Nåværende trenere (siden høsten 2015) er Oddbjørn Mihle Strand sammen med Eirik Jøssang og Sindre Fjelde. 
Klubbens old-boys lag har gjort det skarpest i de seneste årene med to kretsmesterskap på de tre siste årene. En av MILs motstandere her har vært Vikings gamle helter fra 70-, 80- og 90-tallet. På aldersbestemte nivå har klubben størst prestasjoner å vise til på kvinnesiden. Pikelaget kom til semifinalen i Dana-cup på 80-tallet. Men også i dag viser pikelagene godt igjen i lokale turneringer i Rogaland.
Midtbygden sine friidrettsutøvere gjorde seg særlig bemerket på 70-tallet. Flere kretsrekorder og kretsmesterskap ble tatt med hjem til Tau i dette tiåret. Den største prestasjonen var det likevel Olav Gausland som stod for, da han vant 800 meter i Donald Duck mesterskapet i Kongsberg i 1977. Han ble også tatt ut på landslaget etter denne prestasjonen. En like stor prestasjon stod Leif Rune Heng for da han tok bronse i NM for seniorer med 7.29 i 1994. Hans personlige rekord på 7.31 plasserer han på topp 60 gjennom alle tider i Norge.
Forøvrig har klubben også hatt avdelinger innen ski, skøyter, bordtennis og orientering.